
PANEVĖŽIO MIESTO SAVIVALDYBĖS 
ADMINISTRACIJOS DIREKTORIUS



ĮSAKYMAS 
DĖL COVID-19 LIGOS (KORONAVIRUSO INFEKCIJOS) PAPILDOMŲ PREVENCINIŲ PRIEMONIŲ TAIKYMO PANEVĖŽIO MIESTO IKIMOKYKLINIO IR PRIEŠMOKYKLINIO UGDYMO ĮSTAIGOSE, KAI PANEVĖŽIO MIESTO SAVIVALDYBĖ PRISKIRIAMA GELTONAJAI ZONAI

Panevėžys


Vadovaudamasis Lietuvos Respublikos vietos savivaldos įstatymo 29 straipsnio 8 dalies 
2 punktu, Lietuvos Respublikos žmonių užkrečiamųjų ligų profilaktikos ir kontrolės įstatymo 
25 straipsnio 3 dalimi ir 26 straipsnio 3 dalimi, atsižvelgdamas į Nacionalinio visuomenės sveikatos centro prie Sveikatos apsaugos ministerijos Panevėžio departamento 2020 m. spalio 26 d. raštu Nr. (5-13 16.1.17 E) „Dėl COVID-19 ligos (koronaviruso infekcijos) prevencinių priemonių organizavimo Panevėžio miesto savivaldybėje“ ir Lietuvos Respublikos sveikatos apsaugos ministro – valstybės lygio ekstremalios situacijos valstybės operacijų vadovo 2020 m. spalio 23 d. sprendimu Nr. V-2356 „Dėl savivaldybių, priskiriamų žaliajai, geltonajai ir raudonajai zonai, nustatymo“,
į p a r e i g o j u Panevėžio miesto ikimokyklinio ir priešmokyklinio ugdymo įstaigų vadovus, kai Panevėžio miesto savivaldybė yra priskiriama geltonajai zonai, užtikrinti, kad:
1. Pedagogai ir vaikus atlydintys asmenys, uždarose erdvėse ir visas personalas bendrose uždarose erdvėse dėvėtų veido kaukes (nustatytais atvejais – veido skydelius).
2. Būtų stebima vaikų, darbuotojų, vaikus atlydinčių asmenų sveikatos būklė (matuojama temperatūrą).
3. Renginiai organizuojami tik atvirose erdvėse (uždarose erdvėse renginiai neorganizuojami), visiems suaugusiems asmenims dėvint veido kaukes ir laikantis ne mažesnio nei 1 m atstumo.

